Diari Oficial de la Generalitat Valenciana


Sumari del DOGV 8025, del 24-04-2017 (2017/3433)

Extracte de la Resolució de 18 d'abril de 2017, de la Vicepresidència i Conselleria d'Igualtat i Polítiques Inclusives, per la qual es convoquen subvencions per al desenvolupament de programes d'atenció de necessitats i inclusió social a menors i les seues famílies en període estival per a l'exercici 2017.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8025

Data del DOGV
:   24-04-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/3433


Data del document
:   18-04-2017

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Extracte

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

Extracte de la Resolució de 18 d'abril de 2017, de la Vicepresidència i Conselleria d'Igualtat i Polítiques Inclusives, per la qual es convoquen subvencions per al desenvolupament de programes d'atenció de necessitats i inclusió social a menors i les seues famílies en període estival per a l'exercici 2017. [2017/3433]  
BDNS (identif.): 342454.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacionals de Subvencions:  
http://www.pap.minhap.gob.es/bdnstrans  
  
Primer. Beneficiaris  
Podran sol·licitar les subvencions els ajuntaments de la Comunitat Valenciana, que realitzen un programa d'atenció a necessitats i inclusió social a menors i les seues famílies, de 20 o més menors.  
  
Segon. Objecte  
Les subvencions podran concedir-se pels conceptes següent:  
a) Atenció de necessitats bàsiques d'alimentació.  
b) Atenció d'activitats complementàries de temps lliure, socials, culturals, recreatives, cíviques i educatives.  
Ambdues subvencions, es concediran per al seu gaudi durant el període de juliol i agost de l'any 2017, de dilluns a divendres, excepte festius.  
  
Tercer. Convocatòria  
La convocatòria d'aquestes subvencions es publica en el mateix Diari Oficial de la Generalitat Valenciana on es publica aquest extracte.  
  
Quart. Import  
Les subvencions contingudes en aquesta convocatòria estan dotades amb un import màxim de 1.500.000 ?, amb càrrec a la línia de subvenció S6594 del programa 313.50, Inclusió social.  
  
Cinqué. Termini de presentació de sol·licituds  
El termini per a la presentació de les sol·licituds serà 10 dies hàbils comptats a partir de l'endemà de la publicació de l'ordre de convocatòria en el Diari Oficial de la Generalitat Valenciana.  
  
Sisé. Altres dades  
1. Sol·licituds: els ajuntaments hauran de presentar una única sol·licitud degudament formalitzada i subscrita per qui exercisca la representació legal de l'Ajuntament, segons el model que figura com a annex I de la resolució, en els registres d'entrada de les direccions territorials d'Igualtat i Polítiques Inclusives. Tot això sense perjuí del que disposa la legislació de procediment administratiu comú.  
Aquest model de sol·licitud està disponible en el portal de la Generalitat www.gva.es accedint a l'apartat «Guia prop», «Tràmits i serveis».  
  
2. Documentació a presentar amb la sol·licitud: la prevista en la clàusula setena de la convocatòria.  
3. Règim de pagaments: el pagament de les subvencions es realitzarà en els termes fixats en la clàusula tercera de la convocatòria.  
   
València, 18 d'abril de 2017.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.